*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumu.

***1.jautājums****: Iepirkuma nolikuma 16.4.punkta otrajā rindkopā un 17.2.punkta otrajā rindkopā ir skaidrots, ka vairāku attiecīgā punkta (16.4. un 17.2.) apakšpunktu prasības var izpildīt viens un tas pats speciālists.*

*Vai viens un tas pats speciālists, kurš tiks norādīts kāda no nolikuma 16.4. un 17.2. punkta prasību izpildei var tikt piedāvāts arī kāda no Nolikuma 25.2. punkta kvalitātes kritēriju (K1, K2, K3, K4, K5) izpildei, ja tam ir atbilstoša pieredze?*

**Atbilde**: skaidrojam, ka pieredze tiks uzskatīta par atbilstošu nolikuma prasībām, ja viens un tas pats speciālists tiks norādīts vairāku nolikuma 16.4.apakšpunktu vai 17.2.apakšpunktu prasību izpildei un arī nolikuma 25.2.punktā norādīto kvalitātes kritēriju izpildei (speciālistam ir gan attiecīgajos nolikuma punktos norādītie būvprakses sertifikāti, gan pieredze).

***2.jautājums****: Nolikuma 25.10. punktā ir norādīts - pievienojot minētā/-o speciālista/-u apliecinājumu par gatavību piedalīties projektēšanā iepirkuma līguma ietvaros, ja pretendents tiek atzīts par konkursa uzvarētāju. Ņemot vērā, ka iepirkuma līguma ietvaros paredzēta ne tikai projektēšana, bet arī būvdarbi un atsevišķi kvalitātes kritērijos pieprasītie speciālisti ir jāpiesaista tikai būvdarbu stadijā, lūdzam precizēt speciālista apliecinājumā norādāmo informāciju.*

**Atbilde:** skaidrojam, ka Pretendentam jāiesniedz nolikuma 25.2.punkta K1, K2, K3, K4, K5kritērijā/-os norādītā/-o speciālista/-u apliecinājumi par gatavību piedalīties iepirkuma līguma ietvaros, ja pretendents tiek atzīts par konkursa uzvarētāju.

***3.jautājums****: Nolikuma 17.4. punktā ir norādīts, ka noslēgtajā vienošanās ar apakšuzņēmēju jābūt norādītiem apakšuzņēmējam nododamo darbu veidiem, šo darbu apjoms (vērtība). Lūdzam precizēt, vai kā “darbu apjoms (vērtība)” var tikt norādīts darbu apjoms procentos no piedāvātās kopējās iepirkuma līguma summas?*

**Atbilde:** skaidrojam, ka sakara ar nepieciešamību veikt apakšuzņēmēju pārbaudi Sabiedrisko pakalpojumu sniedzēju iepirkumu likumā noteiktajā kārtībā, apakšuzņēmējam nododamo darbu apjoms (vērtība) ir norādāmi *euro*.

***4.jautājums****: atklātā konkursa aktuālajā redakcijā ar 31.07.2023. grozījumiem, tika izslēgtas pieredzes prasības 16.4.6. punktā noteiktajam speciālistam. Taču nolikuma 4. pielikumā “Darbu saraksts” ir arvien jānorāda informācija par speciālista pieredzi. Lai izvairītos no pretrunām, starp izvirzītajām prasībām un iesniedzamās informācijas apjomu, lūdzam precizēt nolikuma 4. pielikumu.*

**Atbilde:** skaidrojam, ka nolikuma 4.pielikums “Darbu saraksts” ir paraugs, kā iesniedzama informācija par Pretendenta pieredzi, līdz ar ko, sniedzot informāciju par pieredzi, Pretendentam ir jāņem vērā nolikuma IV.nodaļā “PRETENDENTU ATLASES PRASĪBAS” attiecīgajos punktos norādītās prasības tehniskajām un profesionālajām spējām un atbilstoši šajos punktos noteiktajām prasībām jāsniedz informācija.

***5.jautājums****: atklātā konkursa nolikuma 16.4.3. punktā un 16.4.4. punktā ir izvirzīta prasība konkrētam elektrolīniju un balstu apjomam, taču nav noteikts būvprojektu maksimālajam skaitam, kuros noteiktais apjoms jāsasniedz. Lūdzam apstiprināt, ka speciālistu pieredze tiks uzskatīta par atbilstošu 16.4.3. un 16.4.4. punktu prasībām, ja speciālisti noteiktā apjoma pieredzi, būs ieguvuši viena vai vairāku būvprojektu izstrādes ietvaros summāri.*

**Atbilde**: apstiprinām, ka speciālistu pieredze tiks uzskatīta par atbilstošu nolikuma 16.4.3. punkta un 16.4.4.punkta prasībām, ja speciālisti 16.4.3. punktā vai 16.4.4. punktā norādīto pieredzi būs ieguvuši viena vai vairāku būvprojektu izstrādes ietvaros.

***6.jautājums****: Attiecībā uz nolikuma 16.4.3., 16.4.4. un 16.4.5. punktu, nav izvirzīta prasība, ka būvprojektiem jābūt pilnībā pabeigtiem, saskaņotiem un akceptētiem (saņemtai atzīmei par projektēšanas nosacījumu izpildi) normatīvos aktos noteiktajā kārtībā. Lūdzam apstiprināt, ka speciālisti atbilstību iepriekš uzskaitīto nolikuma punktu prasībām var apliecināt ar būvprojektiem, kuri nav pabeigti, saskaņoti un akceptēti normatīvos aktos noteiktajā kārtībā.*

**Atbilde:** apstiprinām, ka Pretendents speciālistu atbilstību nolikuma 16.4.3., 16.4.4. un 16.4.5. punktu prasībām var apliecināt ar pieredzi projektēšanas darbu izpildē būvprojektos, kuri vēl nav pilnībā pabeigti, saskaņoti un akceptēti normatīvajos aktos noteiktajā kārtībā. Papildus vēršam uzmanību, ka Pretendentam atbilstoši nolikuma prasībām jāiesniedz informācija, kas apliecina nolikuma 16.4.3., 16.4.4. un 16.4.5.punktā norādīto speciālistu pieredzi, norādot darbu pasūtītāju, projektējamā objekta nosaukumu un raksturojumu, darbu izpildes periodu, kā arī obligāti jāpievieno darbu pasūtītāju izziņas (atsauksmes) par visiem darbu sarakstā norādītajiem objektiem, kurās tiek apliecināta pretendenta piedāvāto speciālistu pieredze nolikuma 16.4.3., 16.4.4. un 16.4.5.punktā minēto darbu veikšanā.

Iepirkumu komisijas priekšsēdētāja Inta Novika